CELEX: 62021CN0811
Language: ro
Date: 2021-12-20 00:00:00
Title: Cauza C-811/21: Cerere de decizie preliminară introdusă de Audiencia Provincial de Barcelona (Spania) la 20 decembrie 2021 – Banco Bilbao Vizcaya Argentaria, SA/TB și UK

30.5.2022   
            
            
               RO
            
            
               Jurnalul Oficial al Uniunii Europene
            
            
               C 213/19
            
         
      Cerere de decizie preliminară introdusă de Audiencia Provincial de Barcelona (Spania) la 20 decembrie 2021 – Banco Bilbao Vizcaya Argentaria, SA/TB și UK
      (Cauza C-811/21)
      (2022/C 213/25)
      Limba de procedură: spaniola
      
         Instanța de trimitere
      
      Audiencia Provincial de Barcelona
      
         Părțile din procedura principală
      
      
         Apelantă: Banco Bilbao Vizcaya Argentaria, SA
      
         Intimați: TB și UK
      
         Întrebările preliminare
      
      
                  1)
               
               
                  În contextul introducerii unei acțiuni prin care se urmărește invocarea efectelor restitutorii ale constatării nulității unei clauze care impune cheltuielile pentru încheierea contractului în sarcina împrumutatului, este compatibil cu articolul 6 alineatul (1) și cu articolul 7 alineatul (1) din Directiva 93/2013 (1) ca acțiunea în restituire să fie supusă unui termen de prescripție de 10 ani, care începe să curgă de la momentul la care clauza încetează să mai producă efecte, odată cu efectuarea ultimei plăți, moment la care consumatorul cunoaște situația de fapt care stă la baza caracterului abuziv al clauzei, sau este necesar ca consumatorul să dispună de informații suplimentare cu privire la aprecierea juridică a situației de fapt?
                  În cazul în care este necesar să se cunoască aprecierea juridică a situației de fapt, momentul de la care începe să curgă termenul de prescripție trebuie să fie condiționat de existența unei jurisprudențe constante cu privire la nulitatea clauzei sau instanța națională poate lua în considerare alte circumstanțe diferite?
               
            
                  2)
               
               
                  În cazul în care acțiunea în restituire este supusă unui termen lung de prescripție de 10 ani, care este momentul la care consumatorul trebuie să aibă posibilitatea de a cunoaște caracterul abuziv al clauzei și drepturile pe care i le conferă directiva, înainte ca termenul de prescripție să înceapă să curgă sau înainte de împlinirea acestuia?
               
            
         (1)  Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii (JO 1993, L 95, p. 29, Ediție specială, 15/vol. 2, p. 273).